***Proiect***

****

**REPUBLICA MOLDOVA**

**CONSILIUL RAIONAL ŞTEFAN VODĂ**

**DECIZIE nr. 4/6**

**din 01 octombrie 2024**

 Cu privire la transmiterea unor bunuri imobile

proprietate publică a raionului Ștefan Vodă,

prin contract de comodat IMSP Centrului Național

de Asistență Medicală Urgență Prespitalicească

 Aferent demersului IMSP Centrului Național de Asistență Medicală Urgență Prespitalicească nr. 01-15/1434 din 30.08.2024;

 În conformitate cu prevederile art. 3, art. 4, art. 10 alin. (4) din Legea nr. 523 din 16.07.1999 cu privire la proprietatea publică a unităţilor administrativ-teritoriale, art. 1234-1241 Cod civil al Republicii Moldova nr. 1107 din 06.06.2002, art. 9 alin. (1) și alin. (2) lit. h) din Legea nr. 121 din 04.05.2007 privind administrarea şi deetatizarea proprietăţii publice, Regulamentul cu privire la modul de transmitere a bunurilor proprietate publică, aprobat prin Hotărârea Guvernului nr. 901/2015;

 În baza prevederilor art. art. 43 alin (2), 46 și 77 alin. (2) din Legea nr. 436/2006 privind administrația publică locală, cu modificările și completările ulterioare, Consiliul raional Ștefan Vodă **DECIDE:**

 1. Se transmite în comodat IMSP Centrului Național de Asistență Medicală Urgență Prespitalicească, în scopul desfășurării activității, cu destinația instituție medicală (Punctului AMU Talmaza), pe termen de 30 ani din momentul semnării contractului de comodat, următoarele bunuri imobile:

- teren cu numărul cadastral CAD-8535202.039, suprafața 0.1232 ha;

- construcția cu numărul cadastral 8535202.039.01, suprafața 123,8 m.p.;

- construcția cu numărul cadastral 8535202.039.02, suprafața 9,6 m.p., amplasate în raionul Ștefan Vodă, satul Talmaza, conform planului cadastral anexat*.*

 2**.** Se deleagă președinta raionului Ștefan Vodă, Olga Luchian, să instituie comisia de predare-primire și să semneze contractul de transmitere în comodat a bunurilor specificate în prezenta decizie, în condițiile legislației în vigoare.

 3**.** Controlul executării prezentei decizii se atribuie dnei Olga Luchian, președinta raionului.

 4. Prezenta decizie poate fi contestată cu cerere prealabilă la autoritatea emitentă cu sediul or. Ștefan Vodă, str. Libertății nr. 1 sau la Judecătoria Căușeni (sediul or. Ștefan Vodă, str. Grigore Vieru nr. 6), în termen de 30 de zile din data publicării, potrivit prevederilor Codului administrativ al Republicii Moldova nr. 116/2018.

 5. Prezenta decizie se include în Registrul de Stat a actelor locale, se publică pe pagina web a Consiliului raional Ștefan Vodă și se aduce la cunoștință:

 IMSP Centrului Național de Asistență Medicală Urgență Prespitalicească.

**Preşedintele şedinţei**

*Contrasemnează:*

**Secretarul Consiliului raional**  **Ion Țurcan**

**Anexa**

la decizia Consiliului raional Ştefan Vodă

nr. 4/6 din 01 octombrie 2024

